  Анжелика Тихонова корреспондент 20-тӥ толшоре Дэбесын Гуртысь дышетскисьёс пӧлын ӝог но блиц амалэн шахматэн шудонъя огъяросси ӵошатсконъёс кутскизы. Ужрадэ 150-лэсь трос пиналъёс вуизы. Со сярысь элькунысь дышетонъя но тодосъя министерстволэн пресс-службаез ивортӥз. Ӵошатсконъёсы Нижний Новгород, Челябинск, Свердловск, Тюмень, Ульяновск улосвылъёсысь, Марий Элысь, Башкортостанысь, Татарстанысь, Пермь шаерысь но Удмуртиысь пиналъёс пырисько. Элькунмылэсь данзэ 12 ёросъёсысь шахматистъёс утё Турнир мынытозь командаос Дэбес политехникумын улозы. Пусъём, черкогуртысь политехникум кунамы одӥг гинэ дышетон ужъюрт, кытын шахматъя ӧнерлыко дышетӥсьёсты дасяло.  Ӵошатсконъёс сяна, пиналъёс понна тунсыко программа чакламын. Ёросысь лулчеберетъя ёзэт «Эстафета искусств» фестиваль радъяз. Со сяна, нылпиосты кырӟанъя но эктонъя конкурсъёс возьмало. Озьы ик соос киужъя но туспуктонъя быгатлыкъёссэс эскерыны быгатозы. Пусъём, элькунысьтымы школаосын 20 сюрс 500-лэсь трос пиналъёс шахматэн шудо. Тодэ вайытом, огъяросси ӵошатсконъёс Дэбесын 20-24 толшоре ортчозы.    Тегъёс: Спорт Дэбес Удмуртия Россия пиналъёс шахмат  